  Наталья Тетерина Дэбес ёросысь Пыктыдур (Нижняя Пыхта) гуртын лулчеберт юртэз выльдӥзы. Клубез туннэ , 10-тӥ коньывуонэ сӥё-дано усьтӥзы. Удмуртиысь лулчеберетъя но туризмъя министр Владимир Соловьёв со сярысь  мерлыко вотэсбамаз ивортӥз. Солэн кылъёсызъя, тупатъян ужъёс «Культура малой родины» федерал ӵектосъя быдэстэмын. Со улсын лулчеберет юртысь укноосты вошъязы, выжзэ но корказьзэ выльдӥзы, котырзэ умоятӥзы. Со сяна, гуртысь клубе 80 сюрс манет тыр крезьгуро ужантӥрлык басьтӥзы.  Тодэ вайытом, Пыктыдур «Шуд, арган, Сибыр тракт вылын» элькун фестивалез ортчытэмен тодмо. Ватсалом, «Единая Россия» партилэн ӵектосэз улсын 2018-тӥ арын элькунысь 25 гурт ёросъёслы но Можга карлы 36 миллион манетлэсь трос коньдон висъязы, со сяна, Сарапулысь драмая театр, Глазкарысь «Парафраз» театр но Удмуртиысь мунё театр юрттэт басьтӥзы. 2017-тӥ арын «Местный дом культуры» ӵектос улсын улосвыллы федерал коньдэтысь 31 миллион манет пала висъязы.  Тегъёс: Лулчеберет Дэбес Удмуртия тупатъянужъёс Лулчеберетъянотуризмъяминистерство  